ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 8/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan opetusta aiheesta Jumalan todellinen luonto.
Se on tärkeä aihe. Jos et tiedä, kuka ja millainen Jumala on, -
et voi kulkea Hänen kanssaan.
Aam. 3:3 "Kulkeeko kaksi yhdessä, elleivät ole keskenänsä sopineet?"
Totuus on, että monilla ei ole ollut hyvää suhdetta Jumalaan, -
koska Jumala on kuvattu heille väärin. Sen tulee muuttua.
Olen puhunut siitä, että Vanhan testamentin laki -
antoi väärän kuvan Jumalasta. Laki itsessään on oikea, -
mutta sitä on tulkittu ja se on esitetty meille niin, -
että kuvamme Jumalasta on väärä.
Olen yrittänyt selittää, miksi Herra alun perin antoi lain.
Olen puhunut jakeesta Room. 5:13 "sillä jo ennen lakiakin oli synti -
maailmassa, mutta syntiä ei lueta, missä lakia ei ole".
On radikaali ajatus sanoa, että syntiinlankeemuksesta -
lain antamiseen asti eli noin 2 000 vuoden aikana -
Jumala ei lukenut ihmisten syntejä heidän viakseen.
Puhuin 1. Mooseksen kirjan luvusta 3, jossa ihmiset karkotettiin paratiisista.
Jumala ei kuitenkaan ajanut heitä luotaan, vaan oli heidän kanssaan.
4. luvussa Hän puhui heille yhä korvin kuultavalla äänellä, -
oli heidän kanssaan tekemisissä ja osoitti heille armoa.
1. Moos. 4:16 "Niin Kain poistui Herran kasvojen edestä..."
Jumala ei ottanut häneltä läsnäoloaan, vaan Kain lähti.
Ihminen lähti Jumalan luota.
Ihmisten karkotus paratiisistakin johtui armosta ja rakkaudesta, -
sillä Jumala ei halunnut meidän elävän ikuisesti syntisessä ruumiissa.
Olen puhunut tästä ennenkin, -
mutta elokuva Tuck Everlasting teki minuun suuren vaikutuksen.
Se kertoo perheestä, joka joi vettä, joka sai heidät elämään ikuisesti.
Elokuva kertoi ajasta, jolloin he olivat noin 150-vuotiaita.
He eivät kuolleet, vaikka heille teki mitä. Perhe yritti salata asian, -
mutta muut ihmiset saivat sen selville. Eräs heistä oli mies, -
joka halusi tulla rikkaaksi ja kuuluisaksi myymällä tuota vettä.
Hän oli todella paha ja häikäilemätön.
Elokuvassa oli myös tyttö, joka rakastui yhteen perheen pojista.
Poika näytti teini-ikäiseltä, mutta oli oikeasti 130-vuotias.
Minuun teki vaikutuksen kohtaus, jossa pojan isä huomasi tytön tunteet.
Hän vei tytön järvelle veneellä ja selitti tälle, -
mitä tapahtuisi, jos tyttö joisi tuota vettä ja eläisi ikuisesti.
Hänen piti ymmärtää sen seuraukset.
Isä alkoi kertoa ikuisen elämän huonoista puolista.
Hän sanoi: "Katso puita ja kaikkea muuta luonnossa.
Ne kasvavat ja lakastuvat ajallaan ja heräävät sitten taas eloon.
Mutta me olemme kuin kiviä. Me vain olemme."
Sen kautta aloin pohtia, millaista olisi, -
jos emme koskaan kuolisi fyysisesti. Siihen liittyisi paljon huonoja puolia.
Ajattele kaikkea pahuutta. Elokuvassa tuo paha tyyppi, -
josta aiemmin puhuin, tapettiin, ja hänen aiheuttamansa uhka poistui.
Entä jos emme voisi tappaa läpikotaisin pahoja ihmisiä?
Miten pahuuden kasautuminen vaikuttaisi maailmaan?
Kun Jumala siis ajoi ihmiset paratiisista, Hän ei tehnyt sitä -
päästäkseen heistä lopullisesti eroon, vaan koska rakasti heitä.
Seuraavassa luvussa Hän oli yhä tekemisissä ihmisten kanssa.
Viimeksi kerroin, että Jumala hyväksyi Abelin uhrin, muttei Kainin uhria.
Mistä he tiesivät sen?
Jumala ilmaisi hyväksyntänsä joko näkyvällä tai kuultavalla tavalla.
Siitä huomaamme, että Jumala oli yhä ihmisten kanssa ja puhui heille.
Sitten Kain suuttui Jumalalle ja veljelleen ja tappoi veljensä.
1. Moos. 4:8 "Ja Kain sanoi veljellensä Aabelille: 'Menkäämme kedolle.
Ja heidän kedolla ollessansa -
Kain karkasi veljensä Aabelin kimppuun ja tappoi hänet.
Niin Herra sanoi Kainille: 'Missä on veljesi Aabel?'
Hän vastasi: 'En tiedä; olenko minä veljeni vartija?'"
Tätä pitää lukea rivien välistä. Kuvittele, että olisit murhannut jonkun.
Meidän on vaikea asettua tähän asemaan, sillä tilastojen mukaan -
keskivertolapsi näkee kouluaikanaan valtavan määrän raakoja murhia.
En muista tarkkoja lukuja, mutta niitä oli satoja tuhansia.
Ja tuo tilasto on vanha. Nykyisin videopeleissä tapetaan -
satoja ja tuhansia ihmisiä, joten tuo luku voisi olla nyt miljoonia.
Siksi sydämemme on kovettunut. Kain ja Abel eivät olleet nähneet -
yhtään murhaa tv:stä tai videopeliä. He eivät olleet nähneet kuolleita.
Jos olisit ensimmäinen murhaaja maailmassa, -
sydämesi ei olisi kovettunut siksi, että olisit nähnyt paljon tappamista.
Kuvittele, että olisit tappanut veljesi, ja ääni taivaasta sanoisi: -
"Missä on veljesi Aabel?", -
voisitko kuvitella vastaavasi muina miehinä, ettet tietäisi siitä mitään, -
vaikka kätesi olisivat vielä veressä?
Jos korvin kuultava ääni kysyisin taivaasta: "Mitä olet tehnyt?", -
useimpia meistä ei tarvitsisi haastaa oikeuteen, sillä kuolisimme heti.
Kuolisimme, jos Jumala puhuisi meille, mutta kun Hän kysyi Kainilta, -
mitä tämä oli tehnyt, Kain vastasi: "En tiedä; olenko veljeni vartija?"
Hän valehteli Jumalalle, eikä tilanne pelottanut häntä lainkaan.
Minusta se tarkoittaa, että Kain oli tottunut kuulemaan Jumalan puhetta.
Jos asia on tuttu, sitä on helppo katsoa ylen.
Tämä osoittaa, että Kain oli kasvanut Jumalan läsnäolossa.
Nostan tämän esiin muuttaakseni käsitystämme Jumalasta, -
siitä, kuka Hän on ja miten Hän suhtautuu meihin.
Jakeen Room. 5:13 mukaan Jumala ei 2 000 vuoteen -
syntiinlankeemuksen jälkeen pitänyt kirjaa ihmisten synneistä.
Tässä on osoitus siitä. Jumala puhui suoraan ensimmäiselle murhaajalle.
Teosta oli toki seurauksia. Herra sanoi Kainille, että tämän veljen veri -
huusi tälle maasta, ja siksi maa ei tulisi antamaan tälle satoaan.
Se kasvaisi orjantappuraa ja ohda- ketta . Synnillä oli siis seurauksia, -
mutta Jumala ei tappanut Kainia. Kuullessaan tämän Kain huusi: -
"Syyllisyyteni on suurempi, kuin että sen kantaa voisin."
"...ja kuka ikinä minut kohtaa, se tappaa minut."
Jumala itse asiassa suojeli Kainia, historian ensimmäistä murhaajaa.
Hän pani Kainiin merkin ja lupasi kostaa hänen kuolemansa.
Jumala siis suojeli Kainia. Hän ei hyväksynyt murhaa, -
vaan sillä oli seurauksensa. Jumala ilmaisi mielipahansa asiasta, -
muttei rangaissut Kainia niin kuin Vanhan testamentin laki olisi vaatinut.
Jakeen 3. Moos. 24:17 mukaan jos joku vuodatti toisen verta, -
tämän ihmisen veri oli vuodatettava.
Murhasta voitiin siis Mooseksen laissa rangaista kuolemalla.
Jakeessa 4. Moos. 15:32 sapattia rikottiin ensimmäistä kertaa.
Jumala oli sanonut, ettei sapattina saanut tehdä minkäänlaista työtä, -
mutta eräs mies keräsi sapattina puita tehdäkseen tulen ruoanlaittoa varten.
Hän oli ensimmäinen, joka rikkoi Mooseksen lakia.
Hänet vangittiin odottamaan, että Mooses kysyisi Jumalan tuomiota.
Jumala sanoi, ettei hänelle saanut osoittaa armoa. Hänet piti kivittää, -
jotta kansa ymmärtäisi asian, pelkäisi eikä enää eläisi synnissä.
Ensimmäinen lainrikkoja keräsi vain puita ruuanlaittoa varten, -
ja siitä rangaistiin kuolemalla. Vertaa sitä ensimmäiseen murhaan.
Jumala ei hyväksynyt tekoa, ja sillä oli seurauksia, -
mutta silti Jumala suojeli murhaajaa.
Huomaatko, että Hän toimi eri tavalla ennen lakia ja lain antamisen jälkeen?
Kun laki oli annettu, pienimmästäkin rikkomuksesta rangaistiin kuolemalla.
Ennen lain antamista Jumala armahti ihmisiä, jopa murhaajia.
Se on jakeen Room. 5:13 mukaista: "syntiä ei lueta, missä lakia ei ole."
Jumala armahti ihmisiä eikä pannut heitä tilille synneistä.
Tämä on todella tärkeää. Se kertoo minulle ainakin sen, -
että jos Jumala olisi vihainen ja ilkeä kuten moni ajattelee Hänen olevan, -
miksei Hän antanut lakia heti Aatamille ja Eevalle?
Hänhän puhui heille kasvotusten. Mooseksen aikaan oli harvinaista -
kuulla Jumalan ääntä, mutta Aatamin ja Eevan aikaan se oli aina ollut niin.
Hänen olisi ollut helppo antaa heille 10 käskyä ja kaikki muut lait.
Miksei Jumala näyttänyt vihaansa jo heille ja vaatinut heille rangaistusta?
Jos se kerran oli Jumalan todellinen luonto, miksi Hän odotti 2 000 vuotta?
Se ei ole Hänen todellinen luontonsa. Hän halusi osoittaa ihmisille armoa, -
ei pitää kirjaa heidän synneistään. Laki annettiin vasta myöhemmin.
Jakeen Gal. 3:19 mukaan laki lisättiin jälkeenpäin -
rikkomusten tähden vartioimaan meitä uskoa varten, joka oli ilmestyvä.
Se annettiin vain siihen asti, että usko Jeesukseen voisi tulla.
Se oli lisätoimenpide, ei Jumalan ensireaktio syntiin, -
ja se oli tarkoitettu väliaikaiseksi.
Jos ymmärrät nämä asiat, joista olen jo puhunut, -
näet Jumalan eri valossa kuin monet.
Useimmat ajattelevat, että Jumala karkotti ihmiset heti luotaan -
ja rankaisi heitä synnistä, mutta ensimmäiset 2 000 vuotta -
Jumala kohteli ihmisiä armollisesti, ja kun Hän käytti tuomiota, -
se tapahtui ihmiskunnan parhaaksi. Se oli toki ankaraa yksilöitä kohtaan, -
mutta synti oli kuin syöpä, joka oli pakko leikata pois.
Syöpään ei ole parantavaa hoitoa. Sitä voidaan hoitaa, muttei parantaa.
Lääkärit eivät koskaan sano kenenkään parantuneen syövästä, -
he vain sanovat, ettei siitä näy jälkiä tällä hetkellä.
Ketään ei julisteta parantuneeksi. Syöpähoidot ovat rankkoja.
Leikkauksessa osa kehosta leikataan pois. Sitten annetaan -
kemoterapiaa ja säteilyhoitoa, jotka tappavat osia kehosta.
Monilta lähtevät hiukset, heidän kasvonsa turpoavat ja kehonsa palaa.
Rukoilin juuri erään ihmisen kanssa, joka pystyi tuskin hengittämään, -
koska hänen keuhkonsa oli säteilytetty niin huonoon kuntoon.
Voisi ihmetellä, miksi kukaan suostuu tällaisiin hoitoihin.
Koska useimmille hoitojen ainoa vaihtoehto on varma kuolema.
Hoidot ovat parempi kuin kuolema, sillä niillä yritetään pelastaa henki.
Vedenpaisumus oli julmaa niille, jotka kuolivat sen aikana, -
mutta se oli kuin syövän leikkaamista pois koko ihmiskunnasta.
Nuo ihmiset olivat pahasti demonien vallassa. Jeesus ei ollut kuollut -
syntiemme takia eikä vapauttanut meitä paholaisen vallasta.
Vanhassa liitossa ei voinut vapautua demonien vallasta tai syntyä uudesti.
Noita ihmisiä kohdeltiin ankarasti, jotta pahuuden syöpä saataisiin pois.
Se oli julmaa pois leikatulle osalle, mutta armollista muille.
Se oli myös syy siihen, että Jumala käski israelilaisia -
raivaamaan tieltään tietyt kansat ja tappamaan kaikki ihmiset ja eläimet.
Se kuulostaa meistä julmalta ja saatamme pitää Raamattua -
ja Jumalaa kammottavina, mutta nuo ihmiset olivat demonien vallassa.
Olen lukenut selitysteoksista, että kun israelilaiset menivät -
Kanaanin maahan, eläimiin sekaantuminen oli siellä tavallista.
Homoseksuaalisuus oli yleistä. Ihmiset antautuivat palvelemaan -
pahoja henkiä voimatta vapautua siitä. Heidän tuomionsa oli ankara, -
mutta se oli armollinen teko juuta- laisia ja muuta maailmaa kohtaan.
Syöpä leikattiin pois siinä toivossa, että ihmisrotu selviäisi hengissä.
Jakeen Room. 5:13 perusteella sanon siis, että ennen lakia -
Jumala ei yleensä ottaen pannut ihmisiä tilille synneistään.
Hän tuomitsi synnit vain osoittaessaan armoa koko ihmiskuntaa kohtaan.
Mooseksen laissa vanhempiaan vastaan kapinoiva lapsi piti tuoda -
kansan vanhimpien eteen, ja jos lapsi kapinoi edelleen -
vanhempiaan vastaan eikä tehnyt siitä parannusta, hänet piti kivittää.
Kapinoiva lapsi piti kivittää. Meistä tuollainen kuulostaa kamalalta.
Kuinka tuollaista voi olla Raamatussa? Kapinoinnista ei voinut vapautua.
1. Sam. 15:23 "Sillä tottele- mattomuus on taikuuden syntiä, -
ja niskoittelu on valhetta ja kuin kotijumalain palvelusta".
Tottelemattomuus ei ole vain normaali vaihe, se on demonista.
Se on noituutta. Nykyisin uuden liiton alla voimme puhdistua siitä.
Apt. 13:39 "jokainen, joka uskoo, tulee hänessä vanhurskaaksi, -
vapaaksi kaikesta, mistä te ette voineet Mooseksen lain kautta -
vanhurskaiksi tulla." Jeesuksen uhrin takia voimme saada anteeksi -
ja vapautua uppiniskaisuudesta, joten emme tapa kapinoivia lapsia.
Rukoilemme heidän puolestaan, ja Jumala puuttuu peliin.
Kiitos Jumalalle, ettei meidän tarvitse tappaa kapinoivia lapsiamme.
Silloin meitä olisi paljon vähemmän.
Vanhan testamentin aikoihin kapinointi oli demoninen asia, -
josta piti päästä eroon. Ihmiset ovat näiden asioiden kautta -
esittäneet Jumalan vihaisena, ankarana ja julmana Jumalana, -
joka tekee pahoja asioita. Kuitenkin jakeessa 1. Joh. 4:8 sanotaan: -
"Jumala on rakkaus." Vanhassa testamentissa on vihaa ja tuomiota -
yksilöitä kohtaan, mutta sekin on armoa muuta ihmiskuntaa kohtaan.
Ensimmäisten 2 000 vuoden aikana Jumala ei pitänyt lukua synneistä.
Tiivistän asioita nopeasti.
Toivon, että tilaat nämä materiaalit, jotta voit tutkia asiaa rauhassa.
Abraham on esimerkki tästä. Hän otti sisarpuolensa vaimokseen.
Saara oli Abrahamin isän tytär, mutta heillä oli eri äidit.
Jakeessa 3. Moos. 18:11 kielletään avioliitot lähisukulaisten kesken -
kuolemanrangaistuksen ohella, ja sisarpuoli on lähisukulainen.
Se oli iljetys Jumalan silmissä. Tekijä poistettiin kansansa keskuudesta.
Abraham otti sisarpuolensa vaimoksi. Jos hän olisi ollut lain alla, -
hänet olisi tapettu, mutta Raamattu kutsuu häntä Jumalan ystäväksi.
Milloin Jumala päätti, että sisarpuolen ottaminen vaimoksi on väärin?
Hänhän on sama eilen, tänään ja iankaikkisesti, Hepr. 13:8.
Ei Jumala muuttanut sääntöjä yhtäkkiä Mooseksen aikana.
Se oli väärin jo Abrahamin aikaan, mutta Jumala ei lukenut syntejä -
ihmisten viaksi eikä rangaissut Abrahamia, vaan armahti häntä.
Hän rakasti Abrahamia ja siunasi koko ihmiskuntaa hänen kauttaan.
Abrahamista polveutuvat koko Israelin kansa ja Messias, Jeesus.
Abraham oli Jumalan ystävä ja pyhä Jumalan mies, -
vaikka eli suhteessa, joka oli Mooseksen lain mukaan iljetys.
Jakeen 3. Moos. 18:18 mukaan oli myös kiellettyä -
ottaa vaimonsa sisar vaimoksi, jos ensimmäinen vaimo oli elossa.
Miehellä ei siis voinut olla vaimoinaan yhtä aikaa kahta siskosta, -
mutta Abrahamin pojanpoika Jaakob teki niin Lean ja Raakelin kanssa.
Jaakobin avioliitot näiden naisten kanssa olivat lain mukaan iljetys, -
ja hänet olisi pitänyt tappaa.
Kuitenkin Jaakob paini Jumalan enkelin kanssa ja selvisi hengissä.
Enkeli siunasi häntä ja muutti hänen nimensä Israeliksi.
Hänestä tuli Israelin kansan kantaisä. Hänellä oli suhde Jumalaan, -
mutta jos hän olisi elänyt Mooseksen lain alla, hänet olisi pitänyt tappaa.
Jos kuuntelet sitä, mitä sanon, huomaat varmasti, että ennen lakia -
Jumala ei pitänyt kirjaa ihmisten synneistä, vaan armahti heitä -
muutamaa poikkeusta lukuun ottamatta. Ne johtuivat siitä, -
että Hän armahti koko ihmiskuntaa.
Tämän pitäisi muuttaa käsitystäsi Jumalasta. Hänen ei tarvitse -
paeta meitä, koska ei pyhyydessään kestäisi meitä ja epäpyhyyttämme.
Hän ei ole sellainen. Hän kohteli ihmisiä armollisesti 2 000 vuotta -
ja käytti juuri sellaisia ihmisiä, jotka olisi lain mukaan tapettu.
Jumala siunasi ja kunnioitti heitä.
Jos kuuntelet, mitä sanon, käsityksesi Jumalasta pitäisi muuttua.
Aikani on tältä päivältä lopussa, mutta ensi kerralla puhun siitä, -
että jos armo oli Jumalan ensireaktio ihmisten syntiin, -
miksi Hän sitten antoi lain 2 000 vuotta myöhemmin -
ja päästi vihansa valloilleen? Se on erittäin hyvä kysymys.
En ehdi vastata siihen tänään, mutta alan puhua siitä ensi kerralla.
Kiitos, ystävät ja kumppanit. Sijoituksenne Andrewin työhön -
ja Charis-raamattukouluun tuottaa opetuslapsia eri puolilla maailmaa.
Tässä Tracey Elliot-Reep.
Hän kasvoi villien ponien parissa Englannissa ja unelmoi cowboyista.
Se oli Jumalan antama unelma.
Vuosien kuluttua ratsastin USA:n halki ja tapasin cowboyita ja intiaaneja.
Andrewin opetus armosta ja uskosta rohkaisi häntä.
Hän ratsasti Uuden-Seelannin halki -
sekä yksin USA:n länsiosan halki Meksikon rajalta Kanadan rajalle.
Jumalan kanssa elämä on seikkailu, jos uskot, että Hän on puolellasi.
Hän on julkaissut uskonmatkoistaan innostavia ja laadukkaita kirjoja.
Ruudulla näkyvästä osoitteesta saat lisätietoja hänen seikkailuistaan.
Andrew Wommack ja Charis-koulut ovat muuttaneet ihmisten elämää -
jo 20 vuoden ajan. Lisätietoa osoitteesta charisbiblecollege.org.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Jumalan todellisesta luonteesta kertovan sarjan toinen osa -
Sen hinta on kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Helmikuussa Andrew vierailee eri puolilla Kaliforniaa.
Maaliskuussa hän on Kansasissa, Oklahomassa ja Texasissa -
sekä Colorado Springsissä raamattukoulun kampuspäivillä -
ja yhteistyöjärjestöjemme jokavuotisessa konferenssissa.
Huhtikuussa hän pitää siellä pääsiäisen ajan jumalanpalveluksia.
Huhtikuussa hän vierailee lisäksi Orlandossa ja Washingtonissa.
Lisätietoa tapahtumista alueellasi saat nettisivuiltamme.
Jos olet koskaan miettinyt tulemista Charis-kouluun, -
haluan kutsua sinut kampuspäiville.
Ne pidetään raamattukoulumme uusissa tiloissa Coloradossa.
Raamattukoulumme opettajat puhuvat siellä, samoin minä.
Luvassa on hienoa ylistystä, ja vastaamme kysymyksiinne.
Päivien tarkoitus on auttaa sinua tekemään tärkeä päätös siitä, -
haluaako Jumala sinun tulevan raamattukouluumme.
Uskon, että se muuttaisi elämäsi. Olisi hienoa, jos tulisit käymään.
Muista siis 11.―13.3.2015 Coloradon Woodland Parkissa.
Opiskelin Chariksen kirjekurssilla tammikuusta elokuun loppuun.
Kurssi sopi minulle loistavasti, koska saatoin opiskella aina, -
kun minulla vain oli vapaata aikaa.
Jos en olisi tehnyt kirjekurssia, olisin voinut aloittaa opinnot -
vasta vuotta myöhemmin.
Kirjekurssin ansiosta valmistuin yhtä aikaa siskoni ja isäni kanssa.
Uusi ja parannettu CBC-kirjekurssi on nyt saatavissa USB-tikuilla.
Aloita matkasi tässä osoitteessa.
MUUTA ELÄMÄSI. MUUTA MAAILMA.
Suomennos: Anni Lähteenmäki